2022 9 8
LT
Europos Sąjungos oficialusis leidinys
L 233/27
(59)
Pradinis tyrimas inicijuotas 2019 m. gegužės 16 d., o galutiniai kompensaciniai muitai nustatyti 2020 m. birželio 15 d.
Bendrovė „Turkiz Composite“ oficialiai įsteigta 2018 m. birželio 1 d., o gamybą pradėjo nuo 2019 m. kovo mėn.
Taigi, gamybos pradžios data sutampa su pradinio antidempingo tyrimo dėl iš Kinijos ir Egipto importuojamų SPM inicijavimo data, t. y. gamyba pradėta maždaug trimis mėnesiais anksčiau nei inicijuotas pradinis tyrimas.
(60)
Be to, palyginti su 2019 m., 2020 m. ir tiriamuoju laikotarpiu bendrovė „Turkiz Composite“ gerokai padidino pardavimą eksportui.
Šis žymus surinkimo ar užbaigimo operacijų masto padidėjimas sutampa su galutinių kompensacinių muitų nustatymo data, t. y.
2020 m. birželio 15 d. (žr. ankstesnę konstatuojamąją dalį).
Be to, beveik visas žaliavas, visų pirma 100 % pagrindinių žaliavų (stiklo pluošto pusverpalių), bendrovė įsigijo iš susijusių bendrovių Kinijoje ir Egipte.
(61)
Todėl Komisija padarė išvadą, kad surinkimo ar užbaigimo operacijos buvo pradėtos arba gerokai suintensyvėjo nuo tada, kai buvo inicijuotas pradinis tyrimas.
2.6.
Dalių vertė ir pridėtinė vertė
2.6.1.
Dalių vertė (62)
Kalbant apie surinkimo operacijas, pagrindinio antidempingo reglamento 13 straipsnio 2 dalies b punkte nustatyta, kad dar viena sąlyga priemonių vengimui nustatyti yra tai, kad dalys (šiuo atveju – Kinijos ir Egipto kilmės) turi sudaryti ne mažiau kaip 60 % visos surinkto produkto dalių vertės, o surinkimo arba užbaigimo operacijoms panaudotų įvežtų dalių pridėtinė vertė turi sudaryti mažiau nei 25 % gamybos sąnaudų.
Nagrinėjant antisubsidijų bylą pagal pagrindinio reglamento 23 straipsnio 3 dalį mutatis mutandis galima taikyti pagrindinio antidempingo reglamento 13 straipsnio 2 dalyje nustatytus teisinius standartus.
(63)
Pagrindinė SPM gamybos žaliava yra stiklo pluošto pusverpaliai.
Bendrovė „Turkiz Composite“ 100 % naudojamų stiklo pluošto pusverpalių pirko iš susijusių Kinijos ir Egipto bendrovių.
Siuvimo ir mezgimo proceso, kuris yra užbaigimo operacija Turkijoje, metu šie stiklo pluošto pusverpaliai buvo perdirbti į SPM.
Remiantis bendrovės „Turkiz Composite“ pateikta ir patikrinta informacija, pagrindinė žaliava, t. y. stiklo pluošto pusverpaliai, sudaro beveik 100 % visos surinkto / užbaigto produkto dalių vertės, kaip apibrėžta pagrindinio antidempingo reglamento 13 straipsnio 2 dalies b punkte.
(64)
Atskleidus faktus bendrovės „Turkiz Composite“ ir „LM Wind Power“ pakartojo tvirtinimą, kad SPM gamyba iš importuotų pagrindinių žaliavų, t. y. stiklo pluošto pusverpalių, nėra „dalių surinkimas surinkimo operacijomis“, kaip apibrėžta pagrindinio antidempingo reglamento 13 straipsnio 2 dalyje, kuri taikoma mutatis mutandis (žr.
62 konstatuojamąją dalį), ir kad stiklo pluošto pusverpaliai yra ne dalys, o medžiagos, kaip apibrėžta Suderintos sistemos aiškinimo 2 bendrosios taisyklės a punkto antros dalies VII paaiškinime, su sąlyga, kad su surenkamomis dalimis „nevykdomos jokios tolesnės apdirbimo operacijos siekiant jas užbaigti“.
Šiomis aplinkybėmis bendrovės teigė, kad stiklo pluošto pusverpaliai nėra SPM „dalys“ ir kad jie yra ne „surenkami“ į SPM, o perdirbami į SPM, sudėtingomis mašinomis suaudžiant ir susiuvant įvairių rūšių stiklo pluošto pusverpalius ir kitas medžiagas.
Panašias pastabas pateikė ir Egipto valdžios institucijos.
(65)
Komisija šiuos tvirtinimus atmetė.
63 konstatuojamojoje dalyje aprašytą praktiką galima apibūdinti kaip užbaigimo operaciją, kuri patenka į surinkimo operacijų sąvoką pagal pagrindinio antidempingo reglamento 13 straipsnio 2 dalį, kaip taip pat nurodyta 62 konstatuojamojoje dalyje.
Be to, buvo atsižvelgta ir į kitus elementus, kaip paaiškinta toliau.
(66)
Pirma, nuoroda į Suderintos sistemos aiškinimo 2 bendrosios taisyklės a punkto antros dalies VII paaiškinimą yra neaktuali, nes tiesioginis teisinis pagrindas yra pagrindinio reglamento 23 straipsnis, o ne muitų teisės aktai, kaip aiškiai išaiškino Teisingumo Teismas (15).
(15) 2019 m. rugsėjo 12 d.
Sprendimas Komisija prieš Kolachi Raj Industrial, C-709/17 P, ECLI: EU:C:2019:717, 90 punktas ir jame nurodyta jurisprudencija.